கேள்வி: நியா தேசிய பூங்கா - 32 குகைகள் கண்டுபிடிப்பு பற்றி விளக்கவும்.
பதில்: 1864-அம் ஆண்டு மே மாதம் சரவாக் பிரித்தானிய தூதரான ஜி.ஜே. ரிக்கெட்ஸ் (''G. J. Ricketts'') என்பவர் ஆய்வுப் பணிகளை மேற்கொள்ள நியமிக்கப்பட்டார். ரிக்கெட்ஸ் நீண்ட காலம் பதவியில் நீடிக்கவில்லை. அவருக்குப் பின்னர் ஆல்பிரட் ஹார்ட் எவரெட் (''Alfred Hart Everett'') என்பவர் அந்த ஆய்வுப் பணிகளை மேற்கொள்ளத் தேர்வு செய்யப் பட்டார். மலேசியாவின் மிரி அருகே உள்ள நியா, சுபிஸ் (''Niah/Subis'') பகுதிகள்; மற்றும் கூச்சிங் தெற்குப் பகுதியில் மூன்று இடங்களில், 32 குகைகள் இருப்பதாகக் கண்டுபிடித்தார். 2010 மற்றும் 2019-ஆம் ஆண்டுகளில், ஐக்கிய நாடுகள் கல்வி, அறிவியல், பண்பாட்டு நிறுவனம் உலகப் பாரம்பரியக் களம் (''UNESCO's World Heritage Site'') தலைப்பிற்கு இந்த நியா தேசியப் பூங்கா பரிந்துரைக்கப்பட்டது.